**NAVODILA PRIJAVITELJEM**

**Prijava na javni razpis za sofinanciranje prireditev v občini Mirna za leto 2025**

**1. Izpolnjevanje obrazcev razpisne dokumentacije**

Vsi obrazci razpisne dokumentacije morajo biti žigosani ter podpisani s strani zakonitega zastopnika prijavitelja. Obrazec 1 točka 3 (merila in kriteriji) prijavitelj obkroži le tiste točke, ki se nanašajo na prijavljeno prireditev/dogodek.

Prijavitelj mora predložiti:

* izpolnjen, podpisan in žigosan obrazec »Prijava na javni razpis«. – Obr. 1

Vloga prijavitelja na razpis je popolna, če vsebuje zgoraj naveden dokument.

**2. Višina razpisanih sredstev in rok za oddajo popolnega zahtevka za izplačilo sredstev**

Višina skupnih razpisanih sredstev za sofinanciranje javnih prireditev in drugih dogodkov je v okvirni višini 10.000,00 €. Rok za oddajo popolnega zahtevka za izplačilo sredstev v tekočem proračunskem letu je 14.11.2025.

**3. Višina dodeljenih sredstev**

Višina sredstev, ki se predlaga za posameznega prijavitelja, se določa v skladu s tretjim odstavkom 9. člena Pravilnika o sofinanciranju javnih prireditev in drugih dogodkov v občini Mirna, in sicer na podlagi vrednosti točke in doseženega števila točk posameznega prijavitelja, vendar največ do višine zaprošenih sredstev prijavitelja oziroma do najvišjega deleža sofinanciranja (50% upravičenih stroškov).

**4. Podpis pogodbe**

Med prijaviteljem in izvajalcem se podpiše pogodba. Če izvajalec pogodbe ne podpiše ali občinski upravi ne vrne v roku 15 dni od prejema pogodbe, se šteje, da je odstopil od zahteve po sofinanciranju prijavljenih aktivnosti na tem razpisu.

**5. Izplačilo sredstev**

Sredstva se bodo upravičencu izplačala v roku 30 dni po prejemu popolnega zahtevka, ki mu bodo priložene verodostojne listine, s katerimi dokazuje upravičenost stroškov:

* vsebinsko poročilo o izvedbi sofinancirane javne prireditve oziroma dogodka,
* finančno poročilo o porabi sredstev za izvedeno javno prireditev oziroma dogodkov,
* dokazno gradivo (računi, fotografije, bančni izpisek, bilteni…)
* drugo dokumentacijo na poziv občinske uprave.

**6. Nadzor nad porabo sredstev**

Nadzor nad porabo dodeljenih sredstev spremlja občinska uprava.

**7. Rok za prijavo**

se prične naslednji dan po objavi javnega razpisa na spletni strani Občine Mirna in se zaključi dne 30.4.2025 ob 13. uri.

**8. Način oddaje vlog**

Vloge na javni razpis morajo biti predložene **osebno na sedež** naročnika (občine), oziroma na pošti oddane kot **priporočene** pošiljke. V primeru poslane priporočene pošiljke po pošti se kot oddaja upoštevata datum in ura poštnega žiga.

Naslov: **Občina Mirna, Glavna cesta 28, 8233 Mirna**

Na ovojnici mora biti napisano sledeče:

* polni naslov pošiljatelja,
* polni naslov prejemnika,
* pripis: »NE ODPIRAJ – JR PRIREDITVE 2025«

Vloge, ki bodo oddane po roku, se ne bodo odpirale in bodo vrnjene naslovniku.

Oddaja vloge pomeni, da se prijavitelj strinja s pogoji ter kriteriji razpisa.

Razpisna dokumentacija je na voljo na spletni strani Občine Mirna, [www.mirna.si](http://www.mirna.si) in na Občini Mirna.

PRILOGA: VZOREC POGODBE

**OBČINA MIRNA**, Glavna cesta 28, 8233 Mirna, ki jo zastopa **župan Dušan Skerbiš** (v nadaljnjem besedilu: občina),

|  |  |
| --- | --- |
| Identifikacijska številka za DDV: | SI80793509 |
| Matična številka: | 2399164 |
| Številka transakcijskega računa: | SI56 0110 0010 0021 292 |

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** ki ga zastopa **\_\_\_\_\_\_\_\_\_\_\_\_\_\_\_\_\_\_\_\_\_\_** (v nadaljnjem besedilu: izvajalec),

|  |  |
| --- | --- |
| Davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Številka transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

dogovorita in skleneta

**P O G O D B O**

**O SOFINANCIRANJU JAVNIH PRIREDITEV IN DRUGIH DOGODKOV V OBČINI MIRNA V LETU 2025**

1. **UVODNE DOLOČBE**

1. **člen**

Predmet te pogodbe je sofinanciranje javnih prireditev in drugih dogodkov v Občini Mirna v letu 2025 skladno s:

* Pravilnikom o sofinanciranju javnih prireditev in drugih dogodkov v Občini Mirna (Uradno glasilo slovenskih občin, št. 28/2017), v nadaljevanju Pravilnik;
* Odlokom o proračunu Občine Mirna za leto 2025 (Uradno glasilo slovenskih občin, št. 45/2024),
* Javnim razpisom za sofinanciranje javnih prireditev in drugih dogodkov v Občini Mirna, ki jih bo v letu 2025 sofinancirala Občina Mirna, objavljenim na spletni strani Občine Mirna dne \_\_\_\_\_\_\_\_,
* Odločbo občinske uprave št. \_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_.

Pogodbeni stranki ugotavljata, da je bilo izvajalcu odobreno sofinanciranje na podlagi izvedenega javnega razpisa v Občini Mirna v letu 2025.

Prijava na javni razpis je sestavni in bistveni del te pogodbe.

1. **PREDMET POGODBE**
2. **člen**

Predmet pogodbe je sofinanciranje naslednjih vsebin:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navedba prijavljene prireditve/dogodka)

Pri izvajanju prireditev oziroma dogodkov, ki so predmet sofinanciranja na podlagi te pogodbe, je dolžan izvajalec ravnati skladno z zakonodajo, občinskimi predpisi in zahtevami iz javnega razpisa.

Za enako prireditev oziroma dogodek izvajalec ne more prejeti sredstev iz drugih občinskih virov (razpisov).

1. **SKUPNA POGODBENA VREDNOST**
2. **člen**

Izvajalcu so bila za izvedbo projektov po tej pogodbi odobrena sredstva v skupni višini \_\_\_\_\_\_\_ EUR, od tega za:

* prireditev/dogodek 1 v višini \_\_\_\_\_\_\_\_\_ EUR,
* prireditev/dogodek 2 v višini \_\_\_\_\_\_\_\_\_ EUR,
* ....

Pogodbeni stranki ugotavljata, da so sredstva za izvedbo sofinanciranja javnih prireditev in drugih dogodkov v Občini Mirna do skupne višine **\_\_\_\_\_\_\_\_\_\_\_\_\_\_ €** zagotovljena v proračunu Občine Mirna za leto 2025, in sicer na postavki **1405 - Sofinanciranje turističnih prireditev, konto 412000 – Tekoči transferi nepridobitnim organizacijam in ustanovam**.

Izvajalcu bodo finančna sredstva nakazana na transakcijski račun izvajalca na podlagi zahtevka in ustreznega dokazila, da je program izveden, v roku 30 dni od prejema popolnega zahtevka.

V letu 2025 bodo izplačani zahtevki, ki bodo kot popolni dostavljeni Občini najkasneje do **14. novembra 2025**.

V kolikor posamezna prireditev oziroma dogodek ne bo izvedena v celoti, se poračuna le sorazmerni del izvedene prireditve oziroma dogodka. Neporabljen del sredstev se ne prenaša v naslednje proračunsko leto. Če iz zahtevka za izplačilo sredstev in iz končnega poročila o izvedbi prireditve oziroma dogodka izhaja, da je vrednost izvedenega projekta nižja od vrednosti prireditve oziroma dogodka, prijavljenega na javni razpis, izvajalcu Občina izplača sorazmerni delež pripadajočih sredstev do maksimalnega deleža odobrenih sredstev, skladno s Pravilnikom.

V primeru, da se prireditev oziroma dogodek izvaja v mesecu **decembru 2025**, izvajalec dostavi Občini zahtevek z opisom prireditve oziroma dogodka in predvideno specifikacijo stroškov do **14. novembra 2025**, naknadno, **najkasneje do 31. januarja 2026** pa dostavi še dokazilo o izvedbi prireditve oziroma dogodka. V primeru, da se ugotovi, da je vrednost izvedenih programov nižja od vrednosti programov, prijavljenih na javni razpis, Občina zahteva vračilo preveč izplačanih sredstev, skupaj z zamudnimi obrestmi, obračunanimi od dneva nakazila do dneva vračila.

Izvajalec mora, v primeru, da gre za zaključeno prireditev oziroma dogodek, ob vložitvi zahtevka podati tudi končno poročilo, sicer pa najkasneje do 31.12.2025.

V izjemnem primeru, ko med proračunskim letom Občinski svet spremeni proračun, zaradi česar ni mogoče realizirati pogodbe v predvidenem obsegu, se naročnik in izvajalec z aneksom dogovorita za spremembo pogodbenih nalog oziroma za spremembo dinamike plačila.

1. **PRAVICE IN DOLŽNOSTI POGODBENIH STRANK**
2. **člen**

Izvajalec se zavezuje:

* da bo pri izvajanju prireditve oziroma dogodka, ki je predmet sofinanciranja na podlagi te pogodbe, ravnal skladno z zakonodajo, občinskimi predpisi in zahtevami iz javnega razpisa,
* da bo sredstva porabil racionalno in ne bo zahteval dodatnih sredstev iz proračuna za izvajanje prireditve oziroma dogodka, ki je predmet te pogodbe;
* da bo sredstva porabil izključno za namene, za katere so mu dodeljena;
* da bo v primeru, če se ugotovi nenamenska poraba sredstev, v roku, ki ga bo določila Občina, sredstva vrnil v proračun, skupaj z zakonitimi zamudnimi obrestmi od dneva nakazila do dneva vračila;
* da bo izdelal in posredoval Občini končno poročilo o izvajanju prireditve oziroma dogodka za leto 2025 na predpisanem obrazcu najkasneje do 31.12.2025;
* da bo finančni del končnega poročila temeljil na finančno knjigovodski dokumentaciji z navedenim naslovom programa in računih, ki se glasijo na izvajalca.

Izvajalec se zaveže, da bo v javnosti navajal Občino kot sofinancerja projektov opredeljenih v tej pogodbi. Izvajalec se zaveže, da bo v primeru najav projektov v časopisnih objavah, v ostalih tiskanih in elektronskih publikacijah, oddajah ali reklamnih sporočilih kot sofinancerja navedel tudi Občino. V primeru objave logotipov sponzorjev oziroma drugih sofinancerjev, je izvajalec dolžan objaviti tudi logotip Občine. Izvajalec se zavezuje, da bo na pobudo občine sodeloval na prireditvah in predstavitvah povezanih z dejavnostjo izvajalca (slovesnosti, promocijske aktivnosti, ipd.).

1. **člen**

Če Občina odloči, da je potrebno poročilo dopolniti oziroma spremeniti, določi izvajalcu primeren rok, v katerem mora le-ta predložiti dopolnjeno ali spremenjeno poročilo.

Če izvajalec ne predloži dopolnjenega ali spremenjenega poročila o opravljenem delu oziroma porabi sredstev v zahtevanem roku, se šteje, da izvajalec prireditve oziroma dogodka ni izvršil, in lahko Občina odstopi od pogodbe. V tem primeru je izvajalec dolžan povrniti vsa prejeta sredstva skupaj z zakonitimi zamudnimi obrestmi od dneva prejetja sredstev do dneva vračila.

Občina lahko razdre to pogodbo in izterja vrnitev že izplačanih sredstev z zakonskimi zamudnimi obrestmi vred od dneva prejema sredstev do dneva vračila tudi v primeru, če ugotovi:

* da izvajalec ne izpolnjuje svojih obveznosti skladno s to pogodbo,
* da je izvajalec uporabil javna sredstva v drug namen, kot je opredeljen s to pogodbo, ali
* da je izvajalec javna sredstva uporabil negospodarno ali v nasprotju s predpisi.

1. **člen**

Za zakonitost, upravičenost in namenskost porabe sredstev iz te pogodbe je odgovoren zakoniti zastopnik izvajalca.

V primeru, da se ugotovi, da je pri izvedbi javnega razpisa, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Občina bo v primeru ugotovitve o domnevnem obstoju dejanskega stanja iz drugega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričela z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **člen**

Neizpolnjevanje določil te pogodbe predstavlja tudi omejitveni razlog, da izvajalec ne more pridobiti sredstev za sofinanciranje javnih prireditev in drugih dogodkov v Občini Mirna v naslednjem proračunskem letu.

1. **PREHODNE IN KONČNE DOLOČBE**
2. **člen**

Vse dodatne dogovore v zvezi z realizacijo te pogodbe bosta pogodbeni stranki sklenili v obliki pisnih aneksov k tej pogodbi.

1. **člen**

Pogodbeni stranki se dogovorita, da sta pooblaščena predstavnika za izvajanje te pogodbe:

* za Občino: svetovalka občinske uprave za področje gospodarstva
* za izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **člen**

Pogodbeni stranki bosta morebitne spore iz te pogodbe reševali prvenstveno sporazumno. V nasprotnem primeru je za reševanje njunih sporov pristojno sodišče v Trebnjem.

1. **člen**

Ta pogodba je sestavljena in podpisana v štirih enakih izvodih, od katerih prejme vsaka pogodbena stranka po dva izvoda.

1. **člen**

Pogodba stopi v veljavo z dnem podpisa obeh pogodbenih strank, uporablja pa se za leto 2025.

**IZVAJALEC NAROČNIK**

**\_\_\_\_\_\_\_\_\_\_\_\_\_\_\_\_\_\_\_\_** Občina Mirna

**\_\_\_\_\_\_\_\_\_\_\_\_\_\_\_\_\_\_\_\_** Dušan Skerbiš, župan

(žig in podpis) (žig in podpis)

Na Mirni, Na Mirni,

dne: \_\_\_\_\_\_\_\_\_\_\_\_\_\_\_\_\_ dne: \_\_\_\_\_\_\_\_\_\_\_\_\_\_\_\_\_

številka pogodbe: \_\_\_\_\_\_\_\_\_\_\_\_\_\_\_ številka pogodbe: \_\_\_\_\_\_\_\_\_